kaerle etc. doen te wetene allen iegewoordigen ende toecomende dat wy
ontfangen hebben die oetmoedighe supplicatie van peeteren cryhave woenende
in onser stadt van antwerpen drijvere vanden moelen toebehoirende de weduwe
bordincx inhoudende hoe dat nae dien hij suppliant hadde opten vii dach der
maent van julio lestleden staen spreken oft diniseren opde coren marckt ons$
voirs. stadt van antwerpen met jorijse knape ende drivere henricx devos
hem vragende oft hy lange by zyn meester den voirs. henricke devos zijnen
meester g verhuert was daer op hij antwoirde ja ende hoevele dat hy wandt
daer op de voirs. jorijs antwoerde xi stuiver ter weke waer op hy suppliant seyde
ic geve mynen knecht xii stuiver ter weken ende een mueten corens ende nochtans
beclaecht hy hem waeromme seyde hy suppliant dat hij den selven wilde oerloff
gheven begerende daeromme aenden voirs. jorijs dat ingevalle hy iemandt wiste
die vuyt zynen dienst waire oft corts zoude gaen dat hy den suppliant dien
aenwysen soudt daer op de voirs. joorys antwoirde binnen drie weken gaet
mijnen dienst uuyt ic zoude wel by u denoterenen den suppliant begeren te woenen
daer op hy suppliant seyde dat en wil ic nyet doen noch nyemant zynen knaep
onthueren adderende weet ghy mij eenen anderen seinten$ mij toe ende zyn
alzoe gescheyden soe es ten selven dage naerder noenen gebuert dat hy
suppliant sittende op eenen sack op de brugge meer brugge op de voirs. coren
merckt ende tegen hem over claes adriaenssen oick op eenen sack aldaer met
malcanderen diniserende nyet wetende noch presumerende van eenich quaet
is aldaer gecomen loopenen die voirs. henrick devos tusschen den suppliant ende
claese nemende den suppliant metter eender handt metten halse ende in zynen
andere hant zynen opsteecker halff uuyter sceeden seggende totter suppliant dese
oft ghelycke woirden ghij boose wicht schelm desen opsteecker sal ick in
u lyff drayen ende winden dwelck die voirs. claes aenmerckende ende
kennende die conditie des voirs. henricx devos zoe dat hy van een oft
twee dootslagen was ende anderssins seyde totten suppliant peeter wacht
u voer zyn hant denoterende de hant des voirs. henricx staende mits die
de voirs. claes op ende steeckende ende houdende den voirs. opsteecker des voirs.
henricx inde sceede dwelck hy suppliant aenmerckende ende minnelick totter
voirs. henricke sprekende zeyde waeromme dreych de ghy mij aldus daer ick
nyet mesdaen en hebbe noch en begeere te mesdoene waerop de voirs.
henrick seyde ghy hebt op huyden mynen knaep willen onthueren ende
hem xii stuiver ter weken geboden dwelck hy suppliant ontkende als onwarach$
ende waer aff andere nyet en es gebuert dan als voere houdende nietemin
die voirs. henrick den suppliant metten halse ende hem treckende dat hy byn$
vanden voirs. sack viel seggende totten suppliant compt hier ende verantwoirt
u daer op hij suppliant seyde laet mij gaen zonder trecken oft houden ic
sal mij wel verantwoirden ende gemerct dat de voirs. henrick den
suppliant egeensins en heeft willen laten gaen zoe es zyn bloet in
gramscape onsteken soe dat hy den voirs. henricke heeft van hem geweert
ende gewoirpen ter eerden sonder nochtans hem stoot oft slach te geven
naeden welcken is hy suppliant om uuyter oogen des voirs. henricx te wesen
met dierick scelinck die den suppliant in zyn arm hadde ewech gegaen
gemerct dat hem suppliant egheen vechtmerckt aen en stondt tdwelck die
voirs. henrick ziende ende lancx soe meer in gramscap ontstekende soe
van dat hij aldaer wordde by andere luden gehouden als uuyt dien dat
hy den suppliant sach ewech gaen heeft zoe zeer nae den luyden die hem houdenen
waeren gesteken als dat zij hebben moeten laten gaen dwelck die
voirs. dirick die den suppiant als boven metten arme hadde ziende den voirs.
henrick de vos los wesende ende comende gelopen nae den suppliant als rasende
oft uuytsinnich zoe heeft hy geroepen totten voirs. luyden waeromme laette
hem denoteerende den voirs henricke de vos gaen hy soude ons alle beyde
dootsteeken werpende mis dien den suppliant van hem mits den welcken is
de voirs. dierick ter eerden gevallen ende heeft van stonden aen die voirs.
henrick met opgeheven arme nae den suppliant gesteken meynende den suppliant te
evelen van zynen lijve gelyck hy oick ontwyffelyck gedaen zoude hebben gehadt
ingevalle hy suppliant den voirs. steeck nyet en hadde gesien ende hem daeraf
ontrocken mits den welcken die voirs. suppliant considererende dat hem daer van
noode was zijn lijff te defenderene gelyck hy nae recht behoirde ende hem
is gepermitteert geweest heeft hem ter defensie gestelt ende den voirs.
henricke nae zynen uuyterste beste met zyn brootmesse van hem gekeert
zonder den voirs. henrycke noch yemande te meynen te mesdoene hoewel
nochtans dat gebuert is dat hij suppliant heeft int opstaen des voirs. diericx
de als boven g ter eerden gevallen was over die scouweren der voirs.
diericcx den voirs. henrycke de vos geraect met zyn brootmesse in zyn
borst naeden welcken doe voirs. henrick de vos achterwaerts gaende
is ter eerden gevallen # was over afflivich geworden dwelck den suppliant
hertelyck leet es ende al eest alzoe dat zeer onnosel gebuert is
als boven in nootelyck defensien van des suppliant lijve ende die altyt den
voirs. wylen henrijck heeft gebloeden sonder metten selven henrycken
te vechten oft te willen wechten gelyck hy suppliant noyt tegen nyemande
anders en heeft gedaen soe en zoude nochtans hy suppliant hem nergerincx
binnen desen onsen lande van brabant int openbaer dorren vinden vreesende
rigeur van justicien tot zynen ende zynder huysvrouwen eeuwiger destructie
ende bederffenisse ende noch meer zyn zonde ten waer dat hem suppliant
hier op wordde versien van behoirlycke provisie ende bezundere van gracien ende
onseen oepenen brieven van remissien daer toe dienende ons om de selve zeer
oetmoedelyck biddende waerom zoe eest dat wy desen aengesien
willende in desen gracie ende genade prefereren voer rigeur van rechte den
voirs. suppliant geneycht wesende tzynder beeden hebben inden gevalle als
boven uuyt zunderlinger gracien mits desen onsen brieve vergeven geremitteert
ende quytgescouwen vergeven remitteren ende scelden quyte tstuck ende
den dootslach oft mesval boven geruert met alle amende corporele
ende criminele inde welcke hy ter causen voirsc. met des daer aen cleeft
# ende opten staende voet
iegen ons ende justicie mesdaen mesbruyct ende gevallen mach wesen hem
als van desen wederom stellende ende restituerende tot zynen goede naeme fame
ende gheruchte on onsen landen ende heerlicheyden ende bisundere in onsen voirs.
lande van brabant ende tot zynen onverbeurden goeden indien hy eenige heeft
in alder manieren als hy was # vanden voirs. feyte ende dootslage imponerende
hier op silencie ende eeuwich zwygen onsen procureur general in brabant ende allen
anderen onsen ende onser vassallen oft smaelre heeren rechteren justicieren
ende officieren wye die zyn satisfactie ierst ende voer al doende der
partien geinteresseerde indien daer eenighe toe slaet en al noch nyet geda$
en zyn civilyck alleenlick behoudelick dat die voirs. suppliant gehouden sal zyn
tvoirs. feyt tegen ons civilyck te beteren naer gelegentheyd vander zaken ende
faculteyt van zynen persoene ende goeden met oick te betalen de costen van
justicien hier omme gedaen ende te doene allet ter taxacien ende moderatien
van onsen lieven ende getrouwen den cancellier ende luyden van onsen raede in
brabant die wy daer toe hebben gecommiteert ende committeren by desen
ontbieden daerom ende bevelen onsen voirs. cancellier ende raedsluyden dat
voer hen geroepen die ghene die daerom sullen behoiren geroepen te zyne zy
procederen wel ende duechdelijck ter verificatie ende interinemente van desen
onsen brieven ter taxacien ende moderatien vanden voirs. amende civile ende
costen van justicien naer heure forme ende inhouden ende welck interinemente
de voirs. suppliant gehouden sal zyn in onsen voirs. raede te verzuecken binnen
eenen jaere nae date van desen op de pene van te verbuerene deffect van
desen ende dat gedaen deselve onse cancellier ende raedsluyden onse
drossaet van brabant ende alle andere onse ende onser vassallen oft der
voirs. smaelre heeren richteren justicieren officieren ende ondersaten iegewoirdich
ende toecomende dien dat aengaen oft aenrueren zal mogen huere stedehouderen
ende eenen iegelyck van hen besundere zoe hem toebehoiren sal doen laten
ende gedoigen den voirs. peeter cryhave suppliant van deser onsen iegewoirdige
gracien quytscheldinge ende remissie ende van alle dinhouden van desen inden
vuegen ende manieren boven verhaelt rustelyck vredelyck ende eeuwelyck genyeten
ende gebruycken sonder hem te doene oft te laten geschieden nu noch in toecomende
tyden eenich hinder stoot oft letsel in lyve oft in goede ter contrarien in
eeniger manieren maer indien zyn lyff oft ennige van zynen onverbuerden
goeden daerom zyn oft naemaels waeren gevangen gearresteert belet oft
becommert dat zy die zetten oft ende stellen oft doen stellen ende setten ter stont ende
zonder vertreck tot geheelder ende volcomender delivrance want ons alzoe
gelieft ende ten eynde dat dit goet vast ende gestentich zij ende blyve tot
eeuwigen dagen soe hebben wy onsen segel hier aen doen hangen behoudelyck
in anderen saeken onsen rechte ende eenen yegelycken deeszyns in allen
gegeven in onsen stadt van bruessele inde maent van augusto int jaer
onsheeren mvc xxxvii van onsen keyserycke txviiie ende van onsen
rycken van castillen ende anderen txxiie aldus stont gescreven opte
plycken byden keyser ter relen$ vanden raede ende geteekent facuwez
noch stont gescreven opte selve plycke visa recepta
ghecollacionneert tegens
doriginale brieven by my
decock
## sy hieraf verantwordt
byden ontfanger- vanden
exploiten